Frederik av Danmark

Frederik til Danmark (Frederik André Henrik Christian) (født 26. mai 1968 i København) er Danmarks kronprins. Han er eldste sønn av dronning Margrethe II og prins Henrik. Han er storebror til prins Joachim, som er født bare tolv måneder seinere. Frederik har tittelen kronprins til Danmark, der til indikerer arverett til tronen. 

Kronprins Frederik er utdannet ved Aarhus Universitet, og har i tillegg en omfattende militær utdannelse.

8. oktober 2003 forlovet kronprins Frederik seg med australske Mary Donaldson, som han hadde møtt under Sommer-OL i Sydney i 2000. Bryllupet fant sted i Vor Frue kirke i København den 14. mai 2004. 

Kronprinsparet fikk sitt første barn, prins Christian, den 15. oktober 2005. Den 21. april 2007 fikk de sitt andre barn, Isabella Henrietta Ingrid Margrethe. Den 8. januar 2011 fikk kronprinsparet tvillinger, en gutt og en jente. Tvillingbarna heter Vincent og Josephine.

Som etterkommer av Sophia av Hannover har kronprins Frederik også arverett til den britiske tronen, men er langt nede på listen.

Frederik ble i 1990 tildelt storkors av St. Olavs Orden.

Den danske kongerekken 
Den danske kongerekken domineres siden Huset Oldenburg besteg tronen 1400-tallet av regenter ved navn Christian eller Frederik. Den første i denne rekken var Christian I (1448-81), som ble etterfulgt av Hans I (1481-1513), Christian II (1513-23), Frederik I (1523-33) og Christian III (1534-59). Inntil den nåværende regent, Margrethe II (1972-), har det vært en "ubalanse" mellom regentnummeret til Christian og Frederik, ettersom Christian N har blitt etterfulgt av Frederik N-1, mens Frederik N har blitt etterfulgt av Christian N+2.

Arveprins Frederik vil om han blir konge ta kongenavnet Frederik X (Frederik 10. i Danmark), hvilket er det samme regentnummer som Margrethes bestefar, Christian X, den siste konge ved dette navn, og som ble etterfulgt av Frederik IX. Dette vil medføre at ved neste kongeskifte, formodentlig ved Frederiks død vil Frederik N bli etterfulgt av Christian N+1.

Dekorasjoner 
Kronprins Frederik er innehaver av en rekke danske og utenlandske ordener og utmerkelser:

Stamtavle

Referanser

Eksterne lenker 
 
 
 
 

Danske prinser
Kongelige dansker
Huset Glücksburg
Elefantordenen
Dannebrogordenen
Serafimerordenen
St. Olavs Orden
Finlands hvite roses orden
Den islandske falkeorden
Personer fra København
Terra Mariana-korsets orden
Gjenfødelsesordenen
IOK-medlemmer